Rania al-Jasin

Rania al-Abdulah  (arapski: رانية العبدالله, rođena kao Rania al-Jasin; rođena 31. augusta 1970. godine) je kraljica Hašemitske kraljevine Jordan kao supruga jordanskog kralja Abdulaha II.

 Obrazovanje i brak 

Rođena je u Kuvajtu, u palestinskoj porodici, kao mlađa kćerka Faisala i Ilham Sedki al-Jasin. Osnovnu i srednju školu završila je u Novoengleskoj školi u Kuvajtu. Diplomirala je poslovnu administraciju na američkom sveučilištu u Kairu. Nakon diplomiranja 1991. godine Rania je radila u gradskoj banci prije nego što se zaposlila u Apple Computeru u Amanu u Jordanu.Profile: Jordan's Queen Rania

Svog muža, kralja Abdullaha II bin Al-Huseina, tada još uvijek princa, upoznala je na večernjoj zabavi 1993. godine. Dva mjeseca kasnije objavili su zaruke, a 10. juna 1993. godine sklopili su brak.

 Djeca 

Kralj Abdulah II i kraljica Rania imaju četvero djece:

 Princ Husein bin al-Abdulah, rođen 28. juna 1994. godine;
 Princeza Iman bint al-Abdulah, rođena 27. septembra 1996. godine;
 Princeza Selma bint al-Abdulah, rođena 26. septembra 2000. godine;
 Princ Hašim bin al-Abdulah, rođen 30. januara 2005. godine

 Kraljica 

Dana 7. februara 1999. godine umro je Ranijin svekar Husein i njen je muž time postao kralj kao Abdulah II. Kako supruga jordanskog kralja, za razliku od supruga evropskih kraljeva, ne postaje automatski kraljica, kralj Abdulah II ju je u pismu upućenom njoj 22. marta proglasio kraljicom.

Kraljica Rania je veliki pobornik borbe za prava jordanskih žena. Zahvaljujući njenoj podršci, položaj žena u Jordanu se znatno popravio. Dana 9. juna 2004. godine, njen muž, kralj Abdulah II, dodjelio joj je počasni čin pukovnika Jordanskih oružanih snaga.

Proglašena je trećom najljepšom ženom na svijetu 2005. godine na listi koju su sastavili čitaoci magazina Harpers & Queen. Također, u trenutku stupanja kralja Abdulaha II na prijestolje, Rania je bila najmlađa kraljica na svijetu. Pojavljivala se u televizijskim emisijama, između ostalog i u Oprah Winfrey Showu 17. maja 2006. godine, gdje je govorila o pogrešnom shvaćanju islama i uloge žene u islamu.

Kraljicu Raniu su čitaoci Forbesa stavili na 80. mjesto najmoćnijih žena na svijetu.Queen Rania takes on stereotypes

 Aktivnosti i organizacije 

Njene aktivnosti usmjerene su na rješavanje pitanja od nacionalnog značaja kao i na nekoliko suštinskih pitanja kao što su povećanje nacionalnog dohotka, primjena optimalnih rješenja na polju mikrofinancija, zaštita djece od nasilja, promocija programa ranog razvoja djece u djetinjstvu, te uvođenje informacijskih tehnologija u škole.

Neke od organizacija u kojima je kraljica aktivna su:

 Riječna fondacija Jordana 
 Samit arapskih žena 
 Arapska akademija za bankarstvo i financijske znanosti - pionirski institut na Bliskom istoku koji nude tehničku i akademsku obuku iz oblasti bankarstva i financija 
 Jordansko udruženje za borbu protiv raka 
 Nacionalni tim za sigurnost u porodici
 Nacionalni tim za rani razvoj 
 Sigurnosni centar za djecu u Dar Al-Ammanu (centar za djecu žrtve nasilja u porodici i za zanemarenu djecu, prvi takav centar na Bliskom istoku)
mini|250px|lijevo|Kraljica Rania na Svjetskom ekonomskom forumu 2008. godine u Švicarskoj
U 2004. godini kraljica Ranija predsjedavala je odborom za nominacije novoformiranog Globalnog foruma mladih lidera koji je dio Svjetskog ekonomskog foruma. Također je angažirana i u sljedećim međunarodnim organizacijama:

 Svjetski ekonomski forum (član osnivačkog odbora) 
 Fond UN-a za djecu (posebno Globalna liderska inicijativa) 
 Fond za vakcinaciju (član odbora od 2002. godine) 
 Fondacija za međunarodnu pomoć zajednicama (član odbora od 2003. godine) 
 Međunarodna fondacija za borbu protiv osteoporoze

 YouTube 

Dana 30. marta 2008. godine postavila je video na YouTube u kojem je zamolila ljude da pošalju svoja pitanja o islamu i arapskom svijetu do 12. augusta 2008. godine. Kraljica namjerava odgovoriti na ta pitanja i razbiti razne stereotipe o Arapima i muslimanima uopšteno.  Tokom tih pet mjeseci kraljičina stranica je imala dva miliona posjetilaca. Svakoga dana kraljica odgovara na pitanja o ubistvima iz časti, terorizmu i pravima Arabljanki.

 Reference 

 Vanjski linkovi 

 Službena stranica 
 Kraljica Ranija u vijestima

Kategorija:Supružnici jordanskih vladara
Kategorija:Muslimanke
Kategorija:Hašemiti